钦定古今图书集成/明伦汇编/氏族典/第478卷 > 《廖用贤尚友录》 > 万国钦
## 钦定古今图书集成/明伦汇编/氏族典/第478卷 > 《廖用贤尚友录》 > 万国钦

按《明外史万国钦传》：“国钦，字二愚，新建人。万历十一
年进士。授婺源知县，征拜御史。言事慷慨，不避权贵。
十八年，火落赤诸部频犯临洮、巩昌，帝召见申时行
等，咨以方略。时行以款贡足恃为言，帝曰：‘款贡不足
恃’。时行奉谕而退。未几，警报至，乃推郑洛为经略尚
书，行边实用以主款议也。”国钦抗疏劾时行，因列上
时行纳贿数事。帝谓其“淆乱国事，诬污大臣”，谪剑州
判官。后历南京刑部郎中，卒。